Արարատ Երևան ՖԱ

**«Արարատ» ֆուտբոլային ակումբ,** ֆուտբոլային ակումբ, որը հանդես է գալիս Երևանում։ Հիմնադրվել է 1935 թվականի մայիսի 10-ին Վռամշապուհ Մերանգուլյանի գլխավորությամբ։

## Պատմություն
### Անվան պատմությունը
Այն ժամանակ ակումբը կոչվում էր Երևանի «Սպարտակ»։ 1938 թվականից սկսած ակումբը ստանում է «Դինամո» անվանումը։ 1954-1962 թվականները կրկին վերադարձ նախորդին. Ակումբը կրկին վերանվանվում է Սպարտակ։ Իսկ 1963 թվականից մինչ օրս ակումբը կրում է պատմական «Արարատ» անվանումը։

## Գործունեություն
Առաջին նվաճմանը ակումբը հասել է հիմնադրմանից 5 տարի անց՝ նվաճելով Հայաստանի ֆուտբոլի գավաթը, որի իրավահաջորդը ներկայումս գործող Հայաստանի անկախության գավաթն է։ 1954 թվականին այն ժամանակվա Երևանի «Սպարտակը» ԽՍՀՄ տարածքում իր առաջին բարձունքին է հասնում՝ մասնակցելով ԽՍՀՄ գավաթի եզրափակչին։ Սպարտակցիների մրցակիցը Կիևի «Դինամոն» էր, որը և մեծ դժվարությամբ տիրանում է գավաթին։ 1971 թվականից սկսվում են արդեն Երևանի «Արարատի» ոսկե տարիները։ Նախ նույն թվականին թիմը տիրանում է ԽՍՀՄ առաջնության արծաթե մեդալներին։ Հաջորդ տարի թիմի ղեկին է կանգնում ամբողջ ԽՍՀՄ-ում ճանաչված նախ ֆուտբոլիստ, Մոսկվայի «Սպարտակի» բոլոր ժամանակների լավագույն ռմբարկու, այնուհետև փայլուն մարզիչ Նիկիտա Սիմոնյանը։ Վերջինս էլ սկիզբ է դնում 73-յան երազներին։ Թիմը հասնում է անհավանական հաջողությունների. ԽՍՀՄ առաջնության և գավաթի ոսկե մեդալներ… Դա մեծագույն նվաճում էր ամբողջ ԽՍՀՄ տարածքում, որը ռուսներն անվանեցին. «Հայկական ֆուտբոլի բում»։
1973-ը կարող ենք համարել թիմի բոլոր ժամանակների լավագույն տարին, քանի որ ԽՍՀՄ առաջնության կարևորագույն չեմպիոնությունը «Արարատի» համար առաջինն ու վերջինն էր։ 1975-ին երևանցիները երկրորդ անգամ են տիրանում բաղձալի գավաթին։ Հաջորդ տարի մասնակցում են եզրափակչին, կրկին մոտ լինելով երկրորդ անընդմեջ նվաճմանը։

1974 թվականին արարատցիները հաջող էին խաղում Չեմպիոնների գավաթ (ներկայումս Չեմպիոնների լիգա՝ ՉԼ) մրցաշարում։ Քառորդ եզրափակչում մեր մրցակիցը Եվրոպայի այդ թվականների լավագույն ակումբն էր՝ Մյունխենի «Բավարիան», որը նախորդ տարի դարձել էր ԽՍՀՄ առաջնության հաղթող։ Երևանում մերոնք ցուցադրելով փայլուն խաղ՝ հաղթեցին մի ակումբի, որի կազմում խաղում էին այնպիսի աստղեր, ինչպիսիք են Ֆրանց Բեկենբաուերը, Կառլ-Հայնց Ռումենիգեն, Գերդ Մյուլլերը, որը Գերմանիայի հավաքականի բոլոր ժամանակների լավագույն ռմբարկուն է, և այլք։ Հանդիպման միակ գնդակը 34-րդ րոպեին հեղինակում է Արկադի Անդրեասյանը։ Ափսոս, որ Մյունխենում տեղացիները հաղթում են 2։0 հաշվով և դուրս գալիս կիսաեզրափակիչ։ Այդ տարի նույնպես «Բավարիան» նվաճում է Եվրոպական ամենահեղինակավոր մրցաշարի գավաթը, իսկ «Արարատից» կրած պարտությունը միակն էր ողջ մրցաշարում։

### Նախկին անվանումները
* 1935 — 1937 - «Սպարտակ» Երևան
* 1938 — 1953 - «Դինամո» Երևան
* 1954 — 1962 - «Սպարտակ» Երևան
* 1963 — ...... - «Արարատ» Երևան

## Նվաճումներ
;**[[ԽՍՀՄ առաջնություն (ֆուտբոլ)|ԽՍՀՄ առաջնություն]]**
:15px|Ոսկե մեդալակիր (1) 1973
:15px|Արծաթե մեդալակիր (2) 1971, 1976 (Գարուն)

;**[[ԽՍՀՄ գավաթ (ֆուտբոլ)|ԽՍՀՄ գավաթ]]**
:15px|Ոսկե մեդալակիր (2) 1973, 1975
:15px|Արծաթե մեդալակիր (2) 1954, 1976

;**[[Հայաստանի Բարձրագույն խումբ (ֆուտբոլ)|Հայաստանի Բարձրագույն խումբ]]**
:15px|Ոսկե մեդալակիր (1) 1993
:15px|Արծաթե մեդալակիր (4) 1996-97, 1999, 2000, 2008
:15px|Բրոնզե մեդալակիր (1) 1994

;**[[Հայաստանի Առաջին խումբ (ֆուտբոլ)|Հայաստանի Առաջին խումբ]]**
:15px|Ոսկե մեդալակիր (1) 2010
:15px|Արծաթե մեդալակիր (1) 2005

;**[[Հայաստանի ֆուտբոլի գավաթ|Հայաստանի Գավաթ]]**
:15px|Ոսկե մեդալակիր (5) 1993, 1994, 1995, 1997, 2008
:15px|Արծաթե մեդալակիր (2) 2001, 2007

;**[[Հայաստանի ֆուտբոլի Սուպերգավաթ]] **
:15px|Ոսկե մեդալակիր (1) 2008
:15px|Արծաթե մեդալակիր (1) 1997

## Առաջնության և Գավաթի վիճակագրություն

## Ներկա կազմ
*[[Օգոստոսի 17]], [[2014]]*

*

## Ակումբային աշխատակազմ
### Ղեկավար անձնակազմ
* Նախագահ համասեփականատեր - Հրաչ Կապրիլյան
* Համասեփականատեր -  Վարդան Սրմաքեշ
* Փոխնախագահ / Գործադիր տնօրեն - Արկադի Անդրեասյան
* Ադմինիստրատոր - Արայիկ Եգյան
* Մամուլի քարտուղար - Սամվել Սուքասյան

### Մարզչական աշխատակազմ
* Գլխավոր մարզիչ - 
* Ավագ Մարզիչ -  Վարազդատ Ավետիսյան
* Մարզիչներ -  Ալբերտ Աճեմյան, Կարեն Նավոյան
* Դարպասապահների մարզիչ - Ֆելիքս Հակոբյան
* Երիտասարդական թիմի մարզիչ - Տիգրան Գսպեյան
**Արարատ 2**
* Գլխավոր մարզիչ -  Գալուստ Պետրոսյան
* Ավագ մարզիչ -  Ալբերտ Աճեմյան
* Մարզիչներ -  Կարեն Նավոյան, Ալյոշա Աբրահամյան
* Դարպասապահների մարզիչ - Էդիկ Երիցյան

## Ծանոթագրություններ

## Գրականություն
*
* Արսեն Կակոսյան։ «Երեկոյան ֆուտբոլ», Երևան, 1974
* Ալեքսանդր Գրիգորյան։ «ՄԱՐԿԱՐՈՎԱ, հայ ֆուտբոլիստ», Երևան, 2002
* Ալեքսանդր Գրիգորյան։ «Արարատ» — Սիրելի թիմ», Երևան, 2006
* Ալեքսանդր Գրիգորյան։ «Անդրիասյան եղբայրեր, ֆուտբոլի դաշտի գեներալներ, Երևան, 2011

## Արտաքին հղումներ
* «Արարատ» ՖԱ-ի բաժինը ՀՖՖ-ի պաշտոնական կայքէջում , , 

Կատեգորիա:1935 հիմնադրումներ Հայաստանում
Կատեգորիա:Երևանի ֆուտբոլային ակումբներ
Կատեգորիա:Հայկական ֆուտբոլային ակումբներ
Կատեգորիա:Ֆուտբոլային ակումբներ այբբենական կարգով